Efter ankomsten fra sin nordjyske udsejling, opstod der problemer for Stena Line-færgen, der onsdag klokken 16:30 skabte kilometerlangt køkaos på den svenske del af E45 i Göteborg. Årsagen til det store tafikale kaos skyldtes tekniske problemer tidligere på eftermiddagen, hos Stena Lines færge Stena Jutlandica, der sejler mellem Frederikshavn og Göteborg. Det er en strækning som mange nordjyder tager i vinterferien - i en periode stod trafikken fuldstændig stille i den svenske storby. Du kan se billeder fra arbejdet med skibet længere nede i artiklen: Rampen kom ikke op Konsekvenserne mærker man fortsat - også i Nordjylland, for alle Stena Jutlandicas afgange fra Frederikshavn er aflyst, dog står færgen til at skulle sejle torsdag klokken 23:55 fra Göteborg. Færgen fik ikke den rampe op, som biler og lastbiler kører på. - Rampen ramte kajen, og der var også en del røg og larm, sagde Stefan Elfström, der er pressetalsmand hos Stena Line til Göteborgs-Posten. Der skulle eftersigende ikke være kommet hverken personer eller køretøjer til skade i forbindelse med hændelsen, og ifølge Stefan Elfström blev alle sikkerhedsprocedurer fulgt. - Lige nu er vi ved at besigtige skibet for at se, hvornår næste afgang kan finde sted, fortalte pressetalsmanden til Göteborgs-Posten.

Opsummering:
Alle afgange med den pågældende færge fra Frederikshavn er torsdag aflyst.